b'\n_START_ARTICLE_\nHandley Page H.P.42\n_START_SECTION_\nHistorikk\n_START_PARAGRAPH_\nH.P.42/45 var Imperial Airways landbaserte passasjerfly, som i likhet med selskapets senere flyb\xc3\xa5ter fikk stor betydning for luftfarten mellom  England og koloniene. Det ble bygget \xc3\xa5tte stykker av disse flyene, fire av hver; Alle fikk navn som begynner p\xc3\xa5 H  Hanibal, Horsa, Hanno, Hadrian, Heracles.  Horatius, Hengist og Helena._NEWLINE_De fraktet fler passasjerer mellom London og kontinentet enn noen andre p\xc3\xa5 den tid. Det er registrert at de samlet fl\xc3\xb8y mer enn 1,6 millioner kilometer med en samlet flytid p\xc3\xa5 mer enn 100\xc2\xa0000 timer. _NEWLINE_Under en brann i en hangarbygning i Karachi i 1937 hvor Hengist stod parkert kom den i brann, og s\xc3\xa5ledes det eneste som ikke var i bruk ved krigens utbrudd, da de \xc3\xb8vrige ble rekvirert av RAF,\n_START_SECTION_\nKonstruksjon og utvikling\n_START_PARAGRAPH_\nH.P.42 var konstruert for langdistanse ruter til Det fjerne \xc3\xb8sten og S\xc3\xb8r-Afrika.  Den tilsvarende H.P.45 ble bygget for de europeiske ruter. I Imperial  Airways tjeneste ble  H.P 42/45 betegnet som  H.P.42E (E for "Eastern" dvs. \xe2\x80\x93 India og S\xc3\xb8r-Afrika), mens H.P.45 ble benevnt som  H.P.42W (W for "Western" dvs. europeiske ruter). _NEWLINE_H.P.42 var en stor to-dekker hvor vingene var av ulik lengde, Hel-metall konstruksjon med unntak av vinger som var kledd med duk i likhet med haleror og bakre del av selve skroget. \xc3\x98vre og nedre vingepar var forbundet og avstivet med barduner. Haleroret omfattet tre sideror, plassert mellom to h\xc3\xb8yderor. H.P.42 var utstyrt med fire Bristol Jupiter XIF, hver p\xc3\xa5 490 H/k, mens H.P.45 hadde Bristol Jupiter XFBM hver p\xc3\xa5 555 H/k. To motorer var montert p\xc3\xa5 \xc3\xb8vre vinge. De to andre p\xc3\xa5 nedre vingepar n\xc3\xa6r selve skroget._NEWLINE_Besetningen var plassert som i dagens fly, noe som da var en nyhet. I datidens fly satt besetningen i \xc3\xa5pne sittebr\xc3\xb8nner bak passasjerplassene H.P. 42 hadde hadde seks (senere tolv)  sitteplasser i fremre lugar og tolv i bakre. Det var tilfredsstillende plass for bagasje. H.P.45 rommet 18 i fremre og  20 i bakre lugar med redusert plass til bagasje.\n_START_SECTION_\nFlyene i bruk\n_START_PARAGRAPH_\nFlytypen fikk sin jomfrutur den 14. november 1930, (G-AAGX som senere fikk navnet \xc2\xabHannibal\xc2\xbb, Luftdyktighetsbevis for passasjertrafikk i mai 1931. F\xc3\xb8rste tur med betalende passasjerer gikk til Paris den 11. juni samme \xc3\xa5r._NEWLINE_Da  H.P.42 ble trukket tilbake fra sivil tjeneste 1. september 1939 ved utbruddet av andre verdenskrig og rekvirert for krigstjeneste, kunne de notere seg et ti-\xc3\xa5r i bruk uten en eneste alvorlig ulykke med tap av menneskeliv. Noe som var uvanlig for den tid sivile passasjerfly.\n_START_SECTION_\nDen enkelte flys historie\n_START_PARAGRAPH_\nFire H.P.42 og ytterligere fire  H.P.45 ble levert til Imperial Airways.\n_START_SECTION_\nH.P.42\n_START_PARAGRAPH_\nH.P.42 var ment for langdistanse ruter til  Afrika og India. De hadde sin base i Kairo.\n_START_SECTION_\nG-AAGX Hannibal\n_START_PARAGRAPH_\nPrototypen \xc2\xabHannibal\xc2\xbb fl\xc3\xb8y f\xc3\xb8rste gang 14. november 1930. Flyet hadde sitt navn fra Hannibal Barca, Kartagos milit\xc3\xa6re kommandant. Flyet forsvant over Omangulfen i RAFs tjeneste 1. mars 1940 med \xc3\xa5tte ombord.\n_START_SECTION_\nG-AAUC Horsa\n_START_PARAGRAPH_\nG-AAUC var opprinnelig kalt Hekate etter den greske gudinne, men fikk nytt navn Horsa, etter den legendariske Horsa av Kent som erobret  England sammen med sin bror  Hengest. Flyet fl\xc3\xb8y f\xc3\xb8rste gang 11. september 1931. Etter at den var blitt rekvirert for krigstjeneste havarerte den under en n\xc3\xb8dlanding p\xc3\xa5 en ujevn mark og kom i brann n\xc3\xa6r Whitehaven i Cumberland  7. august 1940.\n_START_SECTION_\nG-AAUD Hanno\n_START_PARAGRAPH_\nG-AAUD fikk navn etter  sj\xc3\xb8fareren Hanno fra Karthago, som utforsket Afrikas atlanterhavskyst i det  6. \xc3\xa5rhundre f.Kr.. Hanno fl\xc3\xb8y f\xc3\xb8rste gang  19. juli 1931 og ble senere bygget om for europeiske ruter som  H.P.42(W) (Hannibal class). Etter at RAF hadde overtatt flyet ble det \xc3\xb8delagt under en storm den 19. mars 1940 mens det stod parkert sammen med Herakles p\xc3\xa5 Whitchurch Airport, Bristol. Under et stormkast ble den bl\xc3\xa5st sammen med Heracles og ble p\xc3\xa5f\xc3\xb8rt s\xc3\xa5 store skader at de ikke lot seg reparere.\n_START_SECTION_\nG-AAUE Hadrian\n_START_PARAGRAPH_\nG-AAUE, fikk navn etter den romerske keiser Hadrian. Hadrian s f\xc3\xb8rste flyvning ble foretatt den 24. juni 1931. Ved krigens utbrudd ble den tatt over av RAF. Den 6. desember 1940, mens Hadrian stod parkert p\xc3\xa5 Doncaster Airport  slet Hadrian seg l\xc3\xb8s fra sine fort\xc3\xb8yninger under  et stormkast og havnet opp ned p\xc3\xa5 et jernbanespor ved siden av milit\xc3\xa6rbasen. Skadene var s\xc3\xa5 store at flyet ikke kunne settes istand igjen.\n_START_SECTION_\nH.P.45\n_START_PARAGRAPH_\nH.P.45 fraktet fler passasjerer, men med redusert rekkevidde og mindre bagasjekapasitet, og var myntet p\xc3\xa5 Imperial Airways ruter i Europa.\n_START_SECTION_\nG-AAXC Heracles\n_START_PARAGRAPH_\nG-AAXC fikk navnet Heracles  etter den greske guden som ogs\xc3\xa5 kalles Hercules, som var s\xc3\xb8nn av Zeus og Alcmene og som var kjent for sin enorme styrke. Heracles fl\xc3\xb8y f\xc3\xb8rste gang den 8. august 1931 og ble rekvirert av  RAF. Den 3. mars 1940. mens flyet stod parkert p\xc3\xa5 en flyplass i Bristol ble det tatt av et kraftig vindkast og havarerte sammen med Hanno.  Begge flyene fikk s\xc3\xa5 store skader at det ikke lot seg gj\xc3\xb8re \xc3\xa5 sette de tilbake til luftdyktig stand.\n_START_SECTION_\nG-AAXD Horatius\n_START_PARAGRAPH_\nG-AAXD fikk navnet etter Horatius, en legende, en helt fra det gamle Romerriket. Horatius  fl\xc3\xb8y f\xc3\xb8rste gang den 6. november 1931. I likhet med de \xc3\xb8vrige ble denne ogs\xc3\xa5 rekvirert for RAF-tjeneste ved krigsutbruddet i september 1939.P\xc3\xa5 returen fra Frankrike den 7. november 1939, kunne ikke flyverne finne landingsplassen i  Exeter p\xc3\xa5 grunn av d\xc3\xa5rlig v\xc3\xa6r og ble tvunget til \xc3\xa5 forta en n\xc3\xb8dlanding  p\xc3\xa5 en golfbane i Tiverton.  Den traff to tr\xc3\xa6r og ble skadet slik at den ikke kunne settes istand igjen.\n_START_SECTION_\nG-AAXE Hengist\n_START_PARAGRAPH_\nG-AAXE fikk opprinnelig navnet Hesperides, men ble snart d\xc3\xb8pt om til Hengist, Horsas bror, Hengest av Kent. Hengist fl\xc3\xb8y f\xc3\xb8rste gang den 8. desember 1931. Den ble senere ombygget fra Europeisk til bruk p\xc3\xa5 ruter til Det fjerne \xc3\xb8sten. Mens Hengist stod parkert i en hangar i Karachi den 31. mai 1937, tok hangarbygningen fyr og Hengist ble den eneste som ikke ble rekvirert for krigstjeneste.\n_START_SECTION_\nG-AAXF Helena\n_START_PARAGRAPH_\nG-AAXF fikk navn etter Helena, ogs\xc3\xa5 kjent som Helena fra  Troya. Den fl\xc3\xb8y f\xc3\xb8rste gang 30. desember 1931. i likhet med  Hengist, ble den bygget om for bruk p\xc3\xa5 Det fjerne \xc3\xb8sten. Den ble rekvirert av  RAF i mai 1940 og etter et landingsuhell senere samme \xc3\xa5r ble kondemnert p\xc3\xa5 grunn av korrosjon i metallet i skroget.'